VIDEO George Clooney și Brad Pitt joacă din nou împreună în filmul de acțiune „Wolfs”
Prieteni în viața reală și actori care au apărut împreună în mai multe filme, George Clooney și Brad Pitt devin de data aceasta parteneri reticenți atunci când amândoi sunt angajați pentru aceeași treabă, adică să scape de un cadavru, în filmul de acțiune „Wolfs”, scrie CNN.
Filmul de la Apple Studios îi mai are în distribuție pe Amy Ryan, Austin Abrams și Poorna Jagannathan.
Înainte de primul trailer complet, un teaser pentru film îi arăta pe Clooney și Pitt stând liniștiți împreună într-o mașină.
Cei doi se reîntâlnesc după ce au lucrat împreună în filmul „Burn After Reading”, de Joel și Ethan Coen, în 2008. De asemenea, au jucat împreună în franciza „Ocean’s Eleven” a lui Steven Soderbergh.
În trailer, personajul lui Clooney este chemat să se debaraseze de un cadavru.
„Nu există nimeni care să poată face ceea ce fac eu”, spune Clooney.
Pitt sosește imediat pentru a descoperi că a fost trimis să se ocupe de aceeași problemă, apoi găsește droguri care complică și mai mult lucrurile. „Wolfs” este regizat de Jon Watts.
Filmul este programat să fie lansat în septembrie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank